หน้าเป็นตุ่มคล้ายหนองแต่เป็นข้างเดียวและเเสบมากค่ะและก็คันเล็กน้อยมีรอยขีดๆและรอยแดงค่ะ
สวัสดีค่ะ ผื่นแดง รอยขีด และตุ่มคล้ายหนองที่ใบหน้า อาจเป็น1. โรคไฟลามทุ่ง ซึ่งคือการติดเชื้อแบคทีเรียที่ผิวหนัง อาการคือจะมีผื่นสีแดง ปวด บวม และร้อน ผิวหนังจะบวมแข็งตึง หรือพบว่าผิวหนังเกิดเป็นเส้นสีแดง เนื่องจากมีการอักเสบของท่อน้ำเหลืองในบริเวณใกล้เคียง นอกจากนี้อาจมีไข้ ครั่นเนื้อครั่นตัว ร่วมด้วย2. เป็นงูสวัด โดยจะพบตุ่มพองน้ำอยู่กันเป็นกลุ่ม ผิวหนังบริเวณโดยรอบมีสีแดง บวม และมีอาการเจ็บ ปวดแสบปวดร้อน ต่อมาตุ่มจะแตกออก และกลายเป็นแผล ตามด้วยการตกสะเก็ด หลุดลอกไป3. การโดนด้วงก้นกระดกกัด จะพบเป็นผื่นแดงเหมือนรอยไหม้เป็นแนวเส้นยาว ร่วมกับผื่นที่เป็นตุ่มพองน้ำขนาดเล็กๆ มีอาการคัน และแสบร้อนร่วมด้วย4. ผื่นที่เกิดจากการแพ้หรือระคายเคืองจากสารเคมีต่างๆแนะนำควรไปพบแพทย์เพื่อตรวจวินิจฉัยและรักษาตามสาเหตุค่ะ ในเบื้องต้น ไม่ควรไปแกะ เกา ถูไถบริเวณที่มีผื่น และยังไม่ควรทานยาใดๆ ก่อน จนกว่าจะได้รับการวินิจฉัย รวมถึงไม่ควรทาครีมหรือโลชั่นต่างๆ งดการทาแป้ง การใช้เครื่องสำอางต่างๆ ไปก่อน และควรล้างหน้าด้วยน้ำเปล่า งดการฟอกด้วยสบู่หรือโฟมล้างหน้าไปก่อนค่ะ